Ez volt a szlovákiai focicsapatok első és eddig egyetlen nyertes meccse a Bajnokok Ligájának főtábláján. Az Artmedia a 39. percben már 2:0-ra vesztett, de szünetig szépített, majd egyenlített, és Borbély Balázs a 74. percben a győztes gólt is megszerezte. Ján Kozák balról szabadrúgást ívelt a kapu elé, s a vendégek csallóközi csapatkapitánya a hálóba továbbította a labdát. Találatával negyvenezer portói nézőt sodort a döbbenet világába. Borbély jelenleg a DAC hátországban dolgozik. Nem árt, ha a csallóközi élklub fiataljai is tudják róla az előbbieket.